CELEX: 32021R1911
Language: hu
Date: 2021-10-27 00:00:00
Title: A Bizottság (EU) 2021/1911 végrehajtási rendelete (2021. október 27.) az (EU) 2021/620 végrehajtási rendelet II. mellékletének a spanyolországi Galicia Autonóm Közösség és Asztúria Autonóm Közösség Mycobacterium tuberculosis komplexszel való fertőzöttségtől mentes státusza tekintetében, VIII. mellékletének a spanyolországi Baleár-szigeteki Autonóm Közösség, Huelva és Sevilla tartomány, Azuaga, Badajoz, Mérida, Jerez de los Caballeros és Zafra régió (Badajoz tartomány), valamint a portugáliai Alentejo régió és Santarém kerület (Lisboa e Vale do Tejo régió) kéknyelv-betegséggel való fertőzöttségtől mentes státusza tekintetében, IX. mellékletének a finnországi Åland-szigetek varroózistól mentes státusza tekintetében, továbbá XIII. mellékletének Dánia és Finnország fertőző vérképzőszervi elhalástól mentes státusza tekintetében történő módosításáról (EGT-vonatkozású szöveg)

2021.11.4.   
               
               
                  HU
               
               
                  Az Európai Unió Hivatalos Lapja
               
               
                  L 389/2
               
            
         A BIZOTTSÁG (EU) 2021/1911 VÉGREHAJTÁSI RENDELETE
         (2021. október 27.)
         az (EU) 2021/620 végrehajtási rendelet II. mellékletének a spanyolországi Galicia Autonóm Közösség és Asztúria Autonóm Közösség Mycobacterium tuberculosis komplexszel való fertőzöttségtől mentes státusza tekintetében, VIII. mellékletének a spanyolországi Baleár-szigeteki Autonóm Közösség, Huelva és Sevilla tartomány, Azuaga, Badajoz, Mérida, Jerez de los Caballeros és Zafra régió (Badajoz tartomány), valamint a portugáliai Alentejo régió és Santarém kerület (Lisboa e Vale do Tejo régió) kéknyelv-betegséggel való fertőzöttségtől mentes státusza tekintetében, IX. mellékletének a finnországi Åland-szigetek varroózistól mentes státusza tekintetében, továbbá XIII. mellékletének Dánia és Finnország fertőző vérképzőszervi elhalástól mentes státusza tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („állategészségügyi rendelet”) (1) és különösen annak 36. cikke (4) bekezdésére és 42. cikke (4) bekezdésére,
         mivel:
         
                     (1)
                  
                  
                     Az (EU) 2016/429 rendelet az 5. cikkének (1) bekezdésével összhangban jegyzékbe foglalt betegségekre vonatkozóan betegségspecifikus szabályokat határoz meg, és megállapítja, hogy az említett szabályok miként alkalmazandók a jegyzékbe foglalt betegségek különböző kategóriáira, továbbá előírja a Bizottság számára, hogy jóvá kell hagynia vagy vissza kell vonnia a tagállamoknak és azok körzeteinek a betegségtől mentes státuszát egyes, a 9. cikk (1) bekezdésének b) és c) pontjában említett, jegyzékbe foglalt betegségek tekintetében.
                  
               
                     (2)
                  
                  
                     Az (EU) 2020/689 felhatalmazáson alapuló bizottsági rendelet (2) kiegészíti az (EU) 2016/429 rendeletet, és megállapítja a betegségtől mentes státusz megadására, fenntartására, felfüggesztésére és visszavonására vonatkozó feltételeket.
                  
               
                     (3)
                  
                  
                     Az (EU) 2021/620 bizottsági végrehajtási rendelet (3) mellékletei jegyzékbe foglalják a betegségtől mentes státusszal rendelkező tagállamokat vagy tagállami körzeteket. A rendelet többek között jegyzékbe foglalja a Mycobacterium tuberculosis komplex (Mycobacterium bovis, M.caprae és M. Tuberculosis) (MTBC) általi fertőzöttségtől mentes körzeteket (a II. melléklet I. része), a kéknyelv-betegség vírusával (1–24-es szerotípus) való fertőzöttségtől (kéknyelv-betegség) mentes körzeteket (a VIII. melléklet I. része), a varroózistól mentes körzeteket (IX. melléklet), valamint a fertőző vérképzőszervi elhalástól (IHN) mentes státusszal rendelkező körzeteket és kompartmenteket (a XIII. melléklet I. része).
                  
               
                     (4)
                  
                  
                     Az egyes betegségekkel kapcsolatos megváltozott járványügyi helyzet miatt szükségessé vált az (EU) 2021/620 végrehajtási rendelet II., VIII., IX. és XIII. mellékletének módosítása annak érdekében, hogy további, betegségtől mentes tagállamok vagy körzetek kerüljenek be a jegyzékekbe, és azokból törlésre kerüljenek azok a területek, ahonnan egyes betegségek megerősített kitörését jelentették, és amelyekre ezért már nem teljesülnek a betegségtől mentes státusz fenntartására vonatkozó feltételek.
                  
               
                     (5)
                  
                  
                     Spanyolország információkat nyújtott be a Bizottsághoz, amelyek alátámasztják, hogy Galicia Autonóm Közösség La Coruña, Orense és Lugo megyéiben teljesülnek az MTBC-től mentes státusz elismerésének az (EU) 2020/689 felhatalmazáson alapuló rendeletben meghatározott feltételei. Az említett autonóm közösség negyedik tartománya, Pontevedra már szerepel az (EU) 2021/620 végrehajtási rendelet II. mellékletének I. részében jegyzékbe foglalt, MTBC-től mentes körzetek között. Ezért Galicia Autonóm Közösség egészét MTBC-től mentes körzetként jegyzékbe kell foglalni.
                  
               
                     (6)
                  
                  
                     Spanyolország információkat nyújtott be a Bizottsághoz, amelyek alátámasztják, hogy Asztúria Autonóm Közösségben teljesülnek az MTBC-től mentes státusz elismerésének az (EU) 2020/689 felhatalmazáson alapuló rendeletben meghatározott feltételei. Ezért az említett autonóm közösséget MTBC-től mentes körzetként jegyzékbe kell foglalni.
                  
               
                     (7)
                  
                  
                     Spanyolország a kéknyelv-betegség 4-es szerotípusával való fertőzöttségnek a Baleár-szigeteki Autonóm Közösségben észlelt kitöréséről, majd azt követően a Huelva tartománybeli Sierra Oriental és Sierra Occidental régiót, a Sevilla tartománybeli Sierra Norte régiót, valamint a Badajoz tartománybeli Azuaga, Badajoz, Mérida, Jerez de los Caballeros és Zafra régiót érintő kitörésekről értesítette a Bizottságot. Mivel a Baleár-szigeteki Autonóm Közösség, a Huelva tartományban található Sierra Oriental és Sierra Occidental régió, a Sevilla tartományban található Cazalla de la Sierra (Sierra Norte) régió, valamint – Extremadura Autonóm Közösség részeként – Azuaga, Badajoz, Mérida, Jerez de los Caballeros és Zafra régió egyaránt szerepel az (EU) 2021/620 végrehajtási rendelet VIII. mellékletének I. részében szereplő, betegségtől mentes körzeteket feltüntető jegyzékben, törölni kell őket az említett jegyzékből.
                  
               
                     (8)
                  
                  
                     Portugália a kéknyelv-betegség 4-es szerotípusával való fertőzöttségnek az Alentejo régióban észlelt kitöréséről, majd egy azt követő, Lisboa e Vale do Tejo régió Santarém kerületében észlelt kitörésről értesítette a Bizottságot. Mivel Alentejo egésze és Santarém kerülete – Portugália teljes területéhez tartozva – implicit módon szerepel az (EU) 2021/620 végrehajtási rendelet VIII. mellékletének I. részében szereplő, betegségtől mentes körzeteket feltüntető jegyzékben, Alentejo régiót és Santarém kerületet törölni kell az említett jegyzékből.
                  
               
                     (9)
                  
                  
                     Finnország a varroózisnak az Åland-szigeteki Brändö településen észlelt kitöréséről értesítette a Bizottságot. Az Åland-szigetek szerepelnek az (EU) 2021/620 végrehajtási rendelet IX. mellékletének betegségtől mentes körzeteket feltüntető jegyzékében. Finnország arról is tájékoztatta a Bizottságot, hogy egy járványügyi vizsgálat értelmében az említett kitörés nem érint más településeket. Brändö települést törölni kell a betegségtől mentes körzeteket feltüntető jegyzékből.
                  
               
                     (10)
                  
                  
                     Dánia a víziállatokat érintő fertőző vérképzőszervi elhalásnak (IHN) Varde Å és Kolding Å vízgyűjtő területeken, valamint a Hove Kalkgrav horgásztóban való közelmúltbeli kitöréseiről értesítette a Bizottságot. Az említett területek Dánia azon részéhez tartoznak, amely jelenleg betegségtől mentes területként szerepel az (EU) 2021/620 végrehajtási rendelet XIII. mellékletének I. részében megadott jegyzékben. A XIII. melléklet I. részét ezért módosítani kell, a szóban forgó fertőzött területeket kizárva Dánia betegségtől mentes területeinek sorából.
                  
               
                     (11)
                  
                  
                     Finnország sikeresen lezárta az IHN-re vonatkozó mentesítési programot, amely egy kompartmentre (Ii, Kuivaniemi), valamint négy körzetre (Virmasvesi, Nilakka, Saarijarvi és Pielinen) terjedt ki, és ezt követően az (EU) 2020/689 rendelet 83. cikkének megfelelően nyilatkozatot tett az említett kompartment és körzetek betegségtől való mentességéről. Ezért helyénvaló a továbbiakban megszüntetni az említett területeknek az adott tagállam IHN-től mentes területeiből való kizárását. Ezért az (EU) 2021/620 rendelet XIII. mellékletének I. részét ennek megfelelően módosítani kell.
                  
               
                     (12)
                  
                  
                     Az (EU) 2021/620 végrehajtási rendelet II., VIII., IX. és XIII. mellékletét ezért ennek megfelelően módosítani kell.
                  
               
                     (13)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/620 végrehajtási rendelet II., VIII., IX. és XIII. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2020/689 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt és új betegségekre vonatkozó felügyeletre, mentesítési programokra és betegségtől mentes minősítésre vonatkozó szabályok tekintetében történő kiegészítéséről (HL L 174., 2020.6.3., 211. o.).
         
            (3)  A Bizottság (EU) 2021/620 végrehajtási rendelete (2021. április 15.) az (EU) 2016/429 európai parlamenti és tanácsi rendeletnek az egyes tagállamok és azok körzetei vagy kompartmentjei „betegségtől mentes” és „nem vakcinázó” státuszának bizonyos jegyzékbe foglalt betegségek tekintetében történő jóváhagyása, valamint az említett betegségekre vonatkozó mentesítési programok jóváhagyása tekintetében történő alkalmazására vonatkozó szabályok megállapításáról (HL L 131., 2021.4.16., 78. o.).
      
      
         
            MELLÉKLET
            Az (EU) 2021/620 végrehajtási rendelet II., VIII., IX. és XIII. melléklete a következőképpen módosul:
            
                        1.
                     
                     
                        A II. melléklet I. részében a Spanyolországra vonatkozó bejegyzés helyébe a következő szöveg lép:
                        
                                    Tagállam
                                 
                                 
                                    Terület
                                 
                              
                                    „Spanyolország
                                 
                                 
                                    Comunidad Autónoma de Canarias
                                    Comunidad Autónoma de Galicia
                                    Comunidad Autónoma del Principado de Asturias”
                                 
                              ;
                     
                  
                        2.
                     
                     
                        A VIII. melléklet I. részében a Spanyolországra vonatkozó bejegyzés a következőképpen módosul:
                        
                                    a)
                                 
                                 
                                    a következő területeket el kell hagyni:
                                    „Comunidad Autónoma de Islas Baleares”, „Huelva tartomány, a következő régiók: Aracena (Sierra Oriental) és Cortegana (Sierra Occidental)”, „Sevilla tartomány, a következő régió: Cazalla de la Sierra (Sierra Norte)” (a Comunidad Autónoma de Andalucíára vonatkozó szövegrészben);
                                 
                              
                                    b)
                                 
                                 
                                    a Comunidad Autónoma de Extremadurára vonatkozó bejegyzés helyébe a következő szöveg lép:
                                    „Comunidad Autónoma de Extremadura, kivéve a következő régiók: Azuaga, Badajoz, Mérida, Jerez de los Caballeros és Zafra (Badajoz tartomány)”.
                                 
                              
                  
                        3.
                     
                     
                        A VIII. melléklet I. részében a Portugáliára vonatkozó bejegyzés helyébe a következő szöveg lép:
                        
                                    Tagállam
                                 
                                 
                                    Terület
                                 
                              
                                    „Portugália
                                 
                                 
                                    Teljes terület, kivéve Algarve és Alentejo régió, valamint a Lisboa e Vale do Tejo régióban található Santarém kerület”
                                 
                              ;
                     
                  
                        4.
                     
                     
                        A IX. mellékletben a Finnországra vonatkozó bejegyzés helyébe a következő szöveg lép:
                        
                                    Tagállam
                                 
                                 
                                    Terület
                                 
                              
                                    „Finnország
                                 
                                 
                                    Åland-szigetek, Brändö település kivételével”
                                 
                              ;
                     
                  
                        5.
                     
                     
                        A XIII. melléklet I. részében a Dániára vonatkozó bejegyzés helyébe a következő szöveg lép:
                        
                                    Tagállam
                                 
                                 
                                    Terület
                                 
                              
                                    „Dánia
                                 
                                 
                                    Teljes terület, kivéve a Hove Kalkgrav körüli, a tavak középpontjától számított 1 km-es távolságig terjedő terület és Rohden Å, Sneum Å, Vidå, Lindenborg Å, Århus Å, Varde Å és Kolding Å vízgyűjtő területei”
                                 
                              ;
                     
                  
                        6.
                     
                     
                        A XIII. melléklet I. részében a Finnországra vonatkozó bejegyzés helyébe a következő szöveg lép:
                        
                                    Tagállam
                                 
                                 
                                    Terület
                                 
                              
                                    „Finnország
                                 
                                 
                                    Teljes terület, kivéve a Föglö, Lumparland, Lemland és Vårdö települések azon részei által alkotott part menti kompartment, amelyek a 60,013565060° (szél.) és 20,317617393° (hossz.) WGS84-koordináták által meghatározott 11,466 km sugarú körön belül találhatók”
                                 
                              .